PMIndiaData/PMIndiaSum huggingface dataset:
કેબિનેટે ભારત અને યુનાઇટેડ આરબ અમીરાત વચ્ચે માર્ગ વાહનવ્યવહાર અને ધોરીમાર્ગ ક્ષેત્રે દ્વિપક્ષીય સહકાર અંગેના એમઓયુ મંજૂર કર્યા

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળના કેન્દ્રીય મંત્રી મંડળે ભારત અને યુનાઇટેડ આરબ અમીરાત વચ્ચે માર્ગ વાહનવ્યવહાર અને ધોરીમાર્ગ ક્ષેત્રે માર્ગ વાહનવ્યવહાર અને ધોરીમાર્ગ મંત્રાલય, ભારત તથા ફેડરલ ટ્રાન્સપોર્ટ સત્તામંડળ – જમીન અને દરિયાઈ, યુએઈ વચ્ચે થનારા હસ્તાક્ષર સંબંધી દ્વિપક્ષીય સહકાર અંગેના સમજૂતી કરારો (એમઓયુ) મંજૂર કર્યા છે. પ્રસ્તાવિત એમઓયુ દ્વારા ભારત અને યુએઈ વચ્ચે પારસ્પરિક સહકાર, આદાનપ્રદાન અને જોડાણો વધારશે, તેમજ માળખાગત વિકાસમાં રોકાણની તકો વધારવામાં તથા પરિવહન ક્ષમતાની અસરકારકતા વધારવામાં યોગદાન આપશે. તે દેશમાં સુરક્ષિત, આર્થિક રીતે હળવા, અસરકારક અને પર્યાવરણીય દ્રષ્ટીએ યોગ્ય એવા માર્ગ વાહનવ્યવહારને પ્રોત્સાહિત કરવામાં મદદ કરશે અને આગળ જતા બન્ને દેશોને આ ક્ષેત્રમાં સંગઠનાત્મક માળખાનું નિર્માણ કરવામાં સહાયરૂપ બનશે. આ સમજૂતી કરારોની મુખ્ય વિશેષતાઓ આ મુજબ છે: a. માર્ગોના માધ્યમથી મુસાફરો અને નુરના આવાગમન માટે વાહનવ્યવહાર ટેકનોલોજી અને વાહનવ્યવહાર યોજના ક્ષેત્રમાં જ્ઞાન અને પરસ્પર સહકારનું આદાનપ્રદાન તથા વહેંચણી b. માર્ગો/ધોરીમાર્ગોના બંધારણ અને નિયમન માટે માર્ગ બાંધકામ, ટેકનોલોજી અને ગુણવત્તાનું આયોજન, વહીવટ અને સંચાલન. c. માર્ગ અકસ્માતો વડે થનારા મૃત્યુ અને ઈજાઓને ઘટાડવાના ઉદ્દેશથી માર્ગ સુરક્ષાને વિકસિત કરવાની યોજનાઓ તથા માર્ગ સુરક્ષા હસ્તક્ષેપ યોજનાઓ અને સંલગ્ન પ્રવૃતિઓ માટેની જાણકારી અને શ્રેષ્ઠ ઉપાયોનું આદાનપ્રદાન. d. વપરાશકર્તા મુક્ત (ટોલ) સંબંધી મુદ્દાઓ; આધુનિક પદ્ધતિઓ, ટેકનોલોજી અને ઇલેક્ટ્રોનિક ટોલ કલેકશન સિસ્ટમ સહિતની વપરાશકર્તા મુક્ત જકાત લાદવાની અને એકત્રીકરણની પદ્ધતિઓની જાણકારી અને શ્રેષ્ઠ ઉપાયોનું આદાનપ્રદાન. e. માર્ગ અને પુલ નિર્માણમાં સંયુક્ત સંશોધન સહિતની વધુ સારી ટેકનોલોજી અને સામગ્રી અંગેના જ્ઞાનના ક્ષેત્રોનું આદાનપ્રદાન; અને f. આર્થિક વિકાસ અને સાહજિક પરિવહનના આવાગમન માટેના ઉત્પ્રેરક તથા સક્ષમકર્તા તરીકે પરિવહન પાર્ક્સ, નૂર પરિવહન, પરિવહન વેરહાઉસીંગ અને વેલ્યુ એડેડ સેવાઓ (વીએએસ) ઊભી કરવા માટે રોકાણને પ્રોત્સાહન આપવા તથા આગળ વધારવા જ્ઞાન અને પારસ્પરિક સહકારનું આદાનપ્રદાન.
પ્રધાનમંત્રીએ ઓડિશાના ભુવનેશ્વરની એસયુએમ હોસ્પિટલમાં આગની દુર્ઘટનાના પીડિતોને રહેમરાહે રાહત મંજૂર કરી

પ્રધાનમંત્રી શ્રી નરેન્દ્ર મોદીએ ઓડિશાના ભુવનેશ્વરમાં 17.10.2016ના રોજ એસયુએમ હોસ્પિટલમાં આગની દુર્ઘટનામાં જીવ ગુમાવનાર દરેક મૃતકના પરિવારને રૂ. 2 લાખ અને દરેક ઇજાગ્રસ્તને રૂ. 50,000/-ની રહેમરાહે રાહત મંજૂર કરી છે, જે પ્રધાનમંત્રીના રાષ્ટ્રીય રાહત ભંડોળમાંથી આપવામાં આવશે.
પ્રધાનમંત્રીએ શ્રી પેજાવર મઠના શ્રી વિશ્વેશ તીર્થ સ્વામીજીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી પેજાવર મઠના શ્રી વિશ્વેશ તીર્થ સ્વામીજીના નિધન પર શોક વ્યક્ત કર્યો હતો. પ્રધાનમંત્રીએ કહ્યું કે, “ઉડુપીના શ્રી પેજાવર મઠના શ્રી વિશ્વેશ તીર્થ સ્વામી લાખો લોકોના મન મસ્તિષ્કમાં છવાયેલા રહેશે, જેમના તેઓ હંમેશા માર્ગદર્શક રહ્યા હતા. તેઓ સેવા અને અધ્યાત્મના શક્તિપુંજ હતા તથા સતત વધુ ન્યાયપૂર્ણ અને દયાળુ સમાજ માટે કાર્ય કરતા રહ્યાં. ઓમ શાંતિ. હું પોતાને ધન્ય માનું છું કે મને શ્રી વિશ્વેશ તીર્થ સ્વામીજી પાસેથી શીખવાનો અવસર પ્રાપ્ત થયો હતો. ગુરૂ પૂર્ણિમાના પાવન અવસર પર થયેલી અમારી મુલાકાત પણ હંમેશા યાદ રહેશે. એમનું નિષ્પાપ જ્ઞાન હંમેશા અલગ દૃષ્ટિકોણ દર્શાવતું. એમના અગણીત અનુગામીઓ સાથે મારી સહાનુભૂતિ વ્યક્ત કરૂં છું.”
પ્રધાનમંત્રીએ ન્યાયાધીશ (સેવાનિવૃત) એમ. રામા જોઈસના નિધન અંગે શોક વ્યક્ત કર્યો

પ્રધાનમંત્રી, શ્રી નરેન્દ્ર મોદીએ ન્યાયાધીશ (સેવાનિવૃત) એમ. રામા જોઈસના નિધન અંગે શોક વ્યક્ત કર્યો હતો. એક ટ્વીટમાં, પ્રધાનમંત્રીએ કહ્યું, “ન્યાયાધીશ (સેવાનિવૃત) એમ. રામા જોઈસ એક પ્રખર બૌદ્ધિક અને ન્યાયવિદ્દ હતા. ભારતની લોકશાહી રચનાને વધુ મજબૂત બનાવવા માટે તેમની સમૃદ્ધ બુદ્ધિપ્રતિભા અને યોગદાન માટે તેમની પ્રશંસા થઈ. તેમના નિધનથી દુઃખી છું. મારી સંવેદના આ દુઃખદ ઘડીમાં તેમના પરિવાર અને પ્રશંસકો સાથે છે. ઓમ શાંતિ.”
મંત્રીમંડળે દેશમાં ગ્રામીણ મકાનને પ્રોત્સાહન આપવા નવી યોજનાને મંજૂર કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળે દેશમાં ગ્રામીણ હાઉસિંગના પ્રોત્સાહન માટે નવી યોજનાને મંજૂરી આપી હતી. સરકાર આ યોજના હેઠળ વ્યાજમાં સહાય પૂરી પાડશે. વ્યાજમાં સહાય દરેક ગ્રામીણ કુટુંબને ઉપલબ્ધ થશે, જેને પ્રધાનમંત્રી આવાસ યોજના (ગ્રામીણ) પીએમએવાય (જી) હેઠળ આવરી લેવામાં આવ્યાં છે. આ યોજના ગ્રામીણ વિસ્તારોમાં લોકોને નવા ઘરોનું નિર્માણ કરવા કે તેમના હાલના પાકાં મકાનોનું સમારકામ કરી રહેણાક એકમો સુધારવા સક્ષમ બનાવશે. યોજના હેઠળ લોન લેનાર લાભાર્થીને રૂ 2 લાખ સુધીની લોન માટે વ્યાજની સહાય પૂરી પાડવામાં આવશે. નેશનલ હાઉસિંગ બેંક યોજનાનો અમલ કરશે. સરકાર, નેશનલ હાઉસિંગ બેંકની આગોતરી રકમના 3 ટકા સુધી વ્યાજની સહાયનું વર્તમાન ચોખ્ખું મૂલ્ય પૂરું પાડશે, જે પ્રાઇમરી લેન્ડિંગ ઇન્સ્ટિટ્યૂશન્સ (શીડ્યુલ્ડ કમર્શિયલ બેંકો, એનબીએફસી વગેરે)ને પાસ કરવામાં આવશે. તેના પરિણામે લાભાર્થી માટે સમાન માસિક હપ્તો (ઇએમઆઇ) ઘટશે. આ યોજના હેઠળ સરકાર પીએમએવાય-જી સાથે યોગ્ય કન્વર્જન્સ માટે જરૂરી પગલાં પણ લેશે, જેમાં વર્તમાન વ્યવસ્થાઓ મારફતે લાભાર્થીને ટેકનિકલ સપોર્ટ સામેલ છે. નવી યોજના ગ્રામીણ વિસ્તારોમાં મકાનનો પુરવઠો વધારશે તેમજ ગ્રામીણ મકાન ક્ષેત્રમાં રોજગારીની તકનું સર્જન કરશે તેવી અપેક્ષા છે.
પ્રધાનમંત્રીએ વડનગરની મુલાકાત લીધી, સઘન મિશન ઇન્દ્રધનુષનો શુભારંભ કરાવ્યો અને જનસભાને સંબોધિત કરી

પ્રધાનમંત્રી શ્રી નરેન્દ્ર મોદીએ આજે તેમનાં વતન વડનગરની મુલાકાત લીધી હતી. પ્રધાનમંત્રી બન્યાં પછી તેમની તેમનાં વતનની આ સૌપ્રથમ મુલાકાત હતી. પ્રધાનમંત્રીને આવકારવા નગરજનો શેરીઓમાં મોટી સંખ્યામાં એકત્ર થયાં હતાં. પ્રધાનમંત્રીએ નગરમાં હાટકેશ્વર મંદિરમાં પૂજા-અર્ચના કરી હતી. તેઓ એ શાળામાં પણ ગયા હતાં, જ્યાં તેમણે બાળપણમાં શિક્ષણ મેળવ્યું હતું. પ્રધાનમંત્રીએ જીએમઇઆરએસ મેડિકલ કોલેજ, વડનગરની મુલાકાત પણ લીધી હતી અને તેને સમર્પિત કરવાની તકતીનું અનાવરણ પણ કર્યું હતું. અહીં તેમણે વિદ્યાર્થીઓ સાથે વાતચીત કરી હતી. દરમિયાન પ્રધાનમંત્રીએ નગરમાં આયોજિત એક જનસભામાં સંપૂર્ણ રસીકરણનાં લક્ષ્યાંક તરફ પ્રગતિ કરવા સઘન મિશન ઇન્દ્રધનુષ લોંચ કર્યું હતું. તેમાં રસીકરણનું ઓછું કવરેજ ધરાવતા શહેરી વિસ્તારો અને અન્ય વિસ્તારોને આવરી લેવા પર ધ્યાન કેન્દ્રિત કરવામાં આવશે. પ્રધાનમંત્રીએ આશા કાર્યકરોની કામગીરી સુધારવા નવીન મોબાઇલ ફોન એપ્લિકેશન આઇએમટેકો લોંચ કરી હતી અને આરોગ્ય કાર્યકર્તાઓને ઇ-ટેબ્લેટનું વિતરણ કર્યું હતું. તેમણે કેટલાંક વિકાસલક્ષી કાર્યો પણ લોંચ કર્યા હતાં. પ્રધાનમંત્રીએ જનસભામાં એકત્ર થયેલા ઉત્સાહી નગરજનોને કહ્યું હતું કે, પોતાનાં વતનમાં આવવું અને ઉષ્માસભર આવકાર મેળવવો વિશેષ છે. આજે હું જે કંઈ પણ છું એ ભૂમિએ શીખવેલા મૂલ્યોને કારણે છું. પ્રધાનમંત્રીએ વડનગરનાં લોકોને જણાવ્યું હતું કે, હું તમારાં આશીર્વાદ લઈને પરત જઈશ અને તમને ખાતરી આપું છું કે હું રાષ્ટ્રસેવા કરવા વધારે મહેનત કરીશ. પ્રધાનમંત્રીએ એ બાબતે ખુશી વ્યક્ત કરી હતી કે, તેમને આરોગ્ય ક્ષેત્ર સાથે સંબંધિત વિવિધ પ્રોજેક્ટ, ખાસ કરીને સઘન મિશન ઇન્દ્રધનુષ, લોંચ કરવાની તક મળી છે. સરકારે સ્ટેન્ટની કિંમતમાં ઘટાડો કર્યો એનો ઉલ્લેખ કરતા તેમણે જણાવ્યું હતું કે, સરકાર ગરીબો માટે હેલ્થકેરને વાજબી બનાવવા સતત કાર્યરત છે. પ્રધાનમંત્રીએ મેડિકલ કોલેજનાં વિદ્યાર્થીઓ સાથે તેમની વાતચીતનો ઉલ્લેખ કરીને જણાવ્યું હતું કે, એક સમાજ તરીકે આપણે લોકોની સેવા કરી શકે તેવા વધારે ડૉક્ટરની જરૂર છે.
કેબિનેટે ‘મુદ્રા’થી જોડાયેલ ઋણો માટે એક ઋણ ગેરંટી કોષ બનાવવાને મંજૂરી આપી – પુનર્વિતથી જાડોયેલ પરિચાલનોને પ્રોત્સાહન

પ્રધાનમંની શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે મુદ્રા (સૂક્ષ્મ એકમ વિકાસ પુનર્વિત્ત એજન્સી)થી જોડાયેલ ઋણો માટે એક ઋણ ગેરંટી કોષ બનાવવાને પોતાની સ્વીકૃતિ આપી દીધી છે. કેન્દ્રીય મંત્રિમંડળે આની સાથે જ મુદ્રા લિમિટેડને સિડબીને પૂર્ણ માલિકીવાળા એક સહાયક નિકાય મુદ્રા ભારતીય લઘુ ઉદ્યોગ વિકાસ બેંક (સિડબી)માં તબદીલ કરવાને પણ પોતાની મંજૂરી આપી દીધી છે. આ કોષ દ્વારા સૌથી પહેલા સૂક્ષ્મ અને લઘુ સંસ્થાઓને 1,00,000 કરોડ રૂપિયાથી પણ વધુ ઋણને ગેરંટી આપવાની આશા છે. આ યોજનાની મુખ્ય વિશેષતાઓ નીચે મુજબ છેઃ (1) પ્રધાનમંત્રી મુદ્રા યોજનાને અંતર્ગત મંજૂર કરાયેલ ઋણોની ગેરંટી હેતુ મુદ્રા સંસ્થાઓ માટે ઋણ ગેરંટી કોષ (સીજીએફએમયૂ)ની સ્થાપના થશે. જે 8 એપ્રિલ,2015થી પ્રભાવી મનાશે. આનો ઉદ્દેશ બેંકો/એનબીએફસી/એમએફઆઈ/અન્ય નાણાકીય મધ્યસ્થોના ઋણ જોખમોને ઓછા કરવાનો છે. જે સભ્યો ઋણ સંસ્થાન (એમએલઆઈ) છે. (2) વિભિન્ન ઋણ ગેરંટી કોષોના પ્રબંધન તેમજ સંચાલન માટે કંપની અધિનિયમ 1956 (2013) અંતર્ગત સંચાલિત ભારત સરકારના પૂર્ણ માલિકીવાળી કંપની ‘રાષ્ટ્રીય ઋણ ગેરંટી ટ્રસ્ટી કંપની લિમિટેડ (એનસીજીટીસી લિમિટેડ)’ આ કોષની ટ્રસ્ટી હશે. (3) ગેરંટી પોર્ટફોલિયોના આધાર પર પ્રદાન કરાશે, જે પોર્ટફોલિયોમાં ડિફોલ્ટથી જોડાયેલ મૂડી વધુમાં વધુ 50 ટકા હશે. મુદ્રા (સીડબી) બેંક પુનર્વિતથી જોડાયેલ પરિચાલન કાર્ય પૂર્ણ કરશે અને આની સાથે જ સહાયક સેવાઓ પ્રદાન કરશે, જેના અંતર્ગત ભારત સરકાર દ્વારા પ્રદત્ત/પરામર્શના અનુરૂપ સોંપાયેલ કોઈપણ અન્ય ગતિવિધિ ઉપરાંત પોર્ટલ પ્રબંધન, ડેટા વિશ્લેષણ વગેરે પર ધ્યાન કેન્દ્રિત કરવામાં આવશે. પૃષ્ઠભૂમિ 2015-16ના બજેટ ભાષણના અનુરૂપ ક્રમશઃ 20,000 કરોડ રૂપિયાને પુનર્વિત કોષ તેમજ 3,000 કરોડ રૂપિયાના કોષની સાથે ‘મુદ્રા’ બેંક અને એક ઋણ ગેરંટી કોષની સ્થાપના પ્રસ્તાવિત કરાયેલ હતી. એપ્રિલ, 2015માં પ્રધાનમંત્રી મુદ્રા યોજના (પીએમએમવાઈ)ના શુભારંભ પહેલા સિડબીની એક સહાયક કંપનીના રૂપમાં માર્ચ, 2015માં મુદ્રા લિમિટેડ સ્થાપિત કરાયેલ હતી. ભારતીય રિઝર્વ બેંકે 20,000 કરોડ રૂપિયાની ફાળવણી કરી છે અને 5,000 કરોડ રૂપિયાનો પહેલો હપ્તો પુનર્વિત્તના રૂપમાં ‘મુદ્રા’ને પ્રાપ્ત થઈ ગયો છે.
પ્રધાનમંત્રીએ યુક્રેનના રાષ્ટ્રપતિ મહામહિમ વોલોદિમીર ઝેલેન્સકી સાથે ટેલિફોન પર વાત કરી

પ્રધાનમંત્રી શ્રી નરેન્દ્ર મોદીએ આજે યુક્રેનના રાષ્ટ્રપતિ મહામહિમ વોલોદિમીર ઝેલેન્સકી સાથે ટેલિફોન પર વાતચીત કરી હતી. યુક્રેનના રાષ્ટ્રપતિએ
પ્રધાનમંત્રીએ શહીદ ભગત સિંહને તેમની જયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ શહીદ ભગતસિંહને તેમની જયંતિ નિમિત્તે શ્રદ્ધાંજલિ અર્પણ કરી. એક ટ્વિટમાં પ્રધાનમંત્રીએ કહ્યું; "મહાન સ્વાતંત્ર્ય સેનાની શહીદ ભગત સિંહને તેમની જન્મજયંતિ નિમિત્તે વિનમ્ર શ્રદ્ધાંજલિ. વીર ભગતસિંહ દરેક ભારતીયના હૃદયમાં વસે છે. તેમના સાહસી બલિદાનથી અસંખ્ય લોકોમાં દેશભક્તિની ચિનગારી પ્રજ્વલિત થઈ. હું તેમની જયંતિ નિમિત્તે તેમને નમન કરું છું અને તેમના ઉમદા આદર્શોને યાદ કરું છું."
પ્રધાનમંત્રીએ મહારાષ્ટ્રમાં થયેલા માર્ગ અકસ્માત બદલ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્રના નાસિક જિલ્લામાં માર્ગ અકસ્માતમાં જાનહાની થવા બદલ શોક વ્યક્ત કર્યો હતો. પ્રધાનમંત્રીએ કહ્યું, “મહારાષ્ટ્રના નાસિક જિલ્લમાં થયેલો માર્ગ અકસ્માત ખૂબ જ દૂર્ભાગ્યપૂર્ણ હતો. દુઃખની ઘડીમાં શોકગ્રસ્ત પરિવારોને મારી સાંત્વના વ્યક્ત કરૂં છું. ઇજાગ્રસ્ત લોકો ઝડપથી સાજા થાય તેના માટે પ્રાર્થના.”
પ્રધાનમંત્રીએ એએમએ, અમદાવાદ ખાતે ઝેન ગાર્ડન અને કાઇઝેન એકેડમીનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે એએમએ, અમદાવાદ ખાતે વીડિયો કૉન્ફરન્સથી ઝેન ગાર્ડન અને કાઇઝેન એકેડમીનું ઉદઘાટન કર્યું હતું. ઝેન ગાર્ડન અને કાઇઝેન એકેડમીના લોકાર્પણને ભારત–જાપાન સંબંધોમાં સુગમતા અને આધુનિકતાના પ્રતીક તરીકે ગણાવતા પ્રધાનમંત્રીએ હ્યોગો પ્રિફેક્ચરના નેતાઓ, ખાસ કરીને ગવર્નર શ્રીમાન ટોશિઝોલ્ડો અને હ્યોગો ઇન્ટરનેશનલ એસોસિયેશનનો ઝેન ગાર્ડન અને કાઇઝેન એકેડમીની સ્થાપનામાં એમના યોગદાન બદલ આભાર માન્યો હતો. તેમણે ભારત જાપાન સંબંધોને નવી ઉર્જા આપવા બદલ ગુજરાતના ઈન્ડો–જાપાન ફ્રેન્ડશિપ એસોસિયેશનની પણ પ્રશંસા કરી હતી. ‘ઝેન’ અને ભારતીય ‘ધ્યાન’ વચ્ચેની સમાનતાઓ તરફ ધ્યાન દોરતા પ્રધાનમંત્રી બેઉ સંસ્કૃતિઓમાં બાહ્ય પ્રગતિ અને વિકાસની સાથે આંતરિક શાંતિ અંગેના ભાર પર લંબાણપૂર્વક બોલ્યા હતા. ભારતીયોને જમાનાથી યોગ મારફત જે શાંતિ, સ્વસ્થતા અને સરળતાનો અનુભવ થાય છે એ જ શાંતિ, સ્વસ્થતા અને સરળતાની ઝલક એમને આ ઝેન ગાર્ડનમાં પણ જોવા મળશે. બુદ્ધે આ ‘ધ્યાન’, આ બોધ વિશ્વને આપ્યું, એમ પ્રધાનમંત્રીએ કહ્યું હતું. એવી જ રીતે, પ્રધાનમંત્રીએ કાઇઝેનનો બેઉ બાહ્ય અને આંતરિક અર્થ ઉજાગર કર્યો હતો જે માત્ર ‘સુધારણા’ પર જ નહીં પણ ‘સતત સુધારણા’ પર ભાર આપે છે. પ્રધાનમંત્રીએ યાદ અપાવ્યું હતું કે, મુખ્યમંત્રી તરીકે તેમણે, ગુજરાતના વહીવટીતંત્રમાં કાઇઝેન પર ભાર મૂક્યો હતો. 2004માં ગુજરાતમાં વહીવટી તાલીમમાં એ દાખલ કરાયું હતું અને 2005માં ટોચના સરકારી અમલદારો માટે વિશેષ તાલીમ શિબિર પણ યોજવામાં આવી હતી. ‘સતત સુધારણા’ પ્રક્રિયાઓના શિષ્ટાચારમાં પ્રતિબિંબિત થાય છે જે શાસન પર હકારાત્મક અસર તરફ દોરી જાય છે. પ્રધાનમંત્રીએ માહિતી આપી હતી કે પ્રધાનમંત્રી બન્યા બાદ તેઓ ગુજરાતનો કાઇઝેન સંબંધી અનુભવ પીએમઓ અને કેન્દ્ર સરકારના અન્ય વિભાગોમાં લઇ આવ્યા હતા. આનાથી કચેરીઓની જગાઓનો મહત્તમ ઉપયોગ અને પ્રક્રિયાનું સરળીકરણ થયું. કેન્દ્ર સરકારના ઘણા વિભાગો, સંસ્થાઓ અને યોજનાઓમાં કાઇઝેનનો ઉપયોગ થઇ રહ્યો છે એમ પ્રધાનમંત્રીએ કહ્યું હતું. પ્રધાનમંત્રીએ જાપાન સાથેના એમના અંગત જોડાણ અને જાપાનના લોકોના સ્નેહ, એમની કાર્ય સંસ્કૃતિ, કુશળતા અને શિસ્તની એમની પ્રશંસા પર ભાર મૂક્યો હતો. તેમણે કહ્યું હતું કે ‘ એમનું એ પ્રતિપાદન કે ‘હું ગુજરાતમાં મિની–જાપાન સર્જવા માગું છું’ એમાં મુલાકાતી જાપાનીઝ લોકોની આકાંક્ષાઓની ઉષ્ણતાનો મુખ્ય ભાવ રહેલો છે. પ્રધાનમંત્રી વર્ષોથી ‘વાયબ્રન્ટ ગુજરાત સમિટ’માં જાપાનના ઉત્સાહભેર ભાગ લેવા પર બોલ્યા હતા. તેમણે કહ્યું હતું કે ઑટોમોબાઇલ, બૅન્કિંગથી લઈને બાંધકામ અને ફાર્મા સહિતની 135થી વધુ કંપનીઓએ ગુજરાતને એમનું મથક બનાવ્યું છે. સુઝુકી મોટર્સ, હૉન્ડા મૉટરસાયકલ, મિત્શુબિશી, ટોયેટા, હિટાચી જેવી કંપનીઓ ગુજરાતમાં ઉત્પાદનમાં સંકળાયેલી છે. તેઓ સ્થાનિક યુવાનોના કૌશલ્ય વિકાસમાં યોગદાન આપી રહી છે. ગુજરાતમાં, ત્રણ જાપાઅન–ઇન્ડિયા ઇન્સ્ટિટ્યુટ ફોર મેન્યુફેક્ચરિંગ ટેકનિકલ યુનિવર્સિટીઓ અને આઇઆઇટીઓ સાથે જોડાણ કરીને સેંકડો યુવાઓને કૌશલ્ય તાલીમ આપી રહી છે. વધુમાં, જેટ્રો (…
પ્રધાનમંત્રીએ ‘નુઆખાઈ’ ના અવસર નિમિત્તે દેશવાસીઓને શુભેચ્છા પાઠવી

પ્રધાનમંત્રીએ નુઆખાઈના શુભ પ્રસંગે દેશવાસીઓને શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું: “નુઆખાઈ જુહાર! આ શુભ પ્રસંગે દરેકને શુભેચ્છાઓ. નુઆખાઈ પર આપણે આપણા મહેનતુ ખેડૂતોના ઉત્કૃષ્ટ પ્રયાસો અને રાષ્ટ્ર નિર્માણમાં તેમની ભૂમિકાની પ્રશંસા કરીએ છીએ. હું દરેકના સારા સ્વાસ્થ્ય અને સુખાકારી માટે પ્રાર્થના કરું છું. ”
પ્રધાનમંત્રીએ દેશમાં ખાસ કરીને ઓમીક્રોન વેરિઅન્ટના કારણે કોવિડના કેસોની સંખ્યામાં વૃદ્ધિના પગલે તૈયારીઓ પર વિશેષ ધ્યાન આપીને કોવિડ-19 મહામારીની પરિસ્થિતિની સમીક્ષા કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે દેશમાં કોવિડ-19 મહામારીની સ્થિતિ અંગે ઉચ્ચ સ્તરીય સમીક્ષા બેઠક યોજવામાં આવી હતી. આ બેઠકમાં હાલમાં ચાલી રહેલી આરોગ્ય માળખાકીય સુવિધાઓ માટેની તૈયારીઓ અને લોજિસ્ટિક્સ, રસીકરણ અભિયાનની સ્થિતિ અને દેશમાં કોવિડ-19ના નવા વેરિઅન્ટ ઓમીક્રોનના વધી રહેલા કેસો તેમજ તેના કારણે જાહેર આરોગ્ય પર જોવા મળી રહેલી અસરો વગેરે મુદ્દા પર ખાસ ધ્યાન કેન્દ્રીત કરવામાં આવ્યું હતું. આરોગ્ય સચિવ દ્વારા એક સમર્પિત પ્રેઝન્ટેશન રજૂ કરવામાં આવ્યું હતું જેમાં વૈશ્વિક સ્તરે હાલમાં નોંધાઇ રહેલા કેસોની સંખ્યામાં થયેલી વૃદ્ધિ પર પ્રકાશ પાડવામાં આવ્યો હતો. ત્યારબાદ ભારતમાં કોવિડ-19ની સ્થિતિ અને માહિતી આપી હતી જેમાં વિવિધ ચિંતાજનક રાજ્યો અને જિલ્લામાં કેસોની સંખ્યામાં થયેલી વૃદ્ધિ અને ઉચ્ચ પોઝિટીવિટી દરના આધારે તેમની સ્થિતિ દર્શાવવામાં આવી હતી. આ ઉપરાંત, રાજ્યોને આગામી સમયમાં આવી રહેલા પડકારોનું સંચાલન કરવા માટે સહાયતા પૂરી પાડવાના સંદર્ભમાં અત્યાર સુધી કેન્દ્ર સરકાર દ્વારા હાથ ધરવામાં આવેલા પ્રયાસો પર પણ પ્રકાશ પાડવામાં આવ્યો હતો. કેસોની સર્વોચ્ચ સંખ્યાની વિવિધ અનુમાનિત સ્થિતિઓ પણ દર્શાવવામાં આવી હતી. કટોકટી કોવિડ પ્રતિભાવ પેકેજ (
પ્રધાનમંત્રીએ ‘રાષ્ટ્રીય મતદાતા દિન’ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નાગરિકોને રાષ્ટ્રીય મતદાતા દિન પર શુભેચ્છા પાઠવી છે. ચૂંટણીને લોકશાહીનો ઉત્સવ ગણાવીને પ્રધાનમંત્રીએ લાયકાત ધરાવતા દરેક મતદારોને તેમના મતાધિકારનો ઉપયોગ કરવાની અને યુવાન મતદારોને 18 વર્ષની ઉંમર થાય ત્યારે મતદાર તરીકે નોંધણી કરાવવા અપીલ કરી છે. પ્રધાનમંત્રીએ કહ્યું હતું કે, “તમને બધાને રાષ્ટ્રીય મતદાતા દિન પર શુભેચ્છા. આપણે આપણી લોકશાહીમાં મહત્વપૂર્ણ ભૂમિકા ભજવવા બદલ ચૂંટણી પંચને શુભેચ્છા આપીએ છીએ અને સલામ કરીએ છીએ. ચૂંટણીઓ લોકશાહીનો ઉત્સવ છે. તેઓ લોકોની ઇચ્છા સૂચવે છે, જે લોકશાહીમાં સર્વોપરી છે. હું દરેક જાગૃત મતદારને તેમના મતાધિકારનો ઉપયોગ કરવાની તથા મારા યુવાન મિત્રોને 18 વર્ષની ઉંમર થાય ત્યારે મતદાતા તરીકે નોંધણી કરાવવાની વિનંતી કરું છું.”
પ્રધાનમંત્રીએ અખિલ ભારતીય વાઘ આકલન – 2018નાં ચોથા ચક્રનાં પરિણામો જાહેર કર્ય

વિશ્વ વાઘ દિવસની ઉજવણીનાં પ્રસંગે પ્રધાનમંત્રી નરેન્દ્ર મોદીએ નવી દિલ્હીમાં લોક કલ્યાણ માર્ગ ખાતેઅખિલ ભારતીય વાઘ આકલન – 2018નાં ચોથા ચક્રનાં પરિણામો જાહેર કર્યા હતા. આ સર્વેક્ષણ મુજબ, ભારતમાં વાઘની સંખ્યા વર્ષ 2018માં વધીને 2967 થઈ છે. આ પ્રસંગે પ્રધાનમંત્રીએ ભારત માટે આને ઐતિહાસિક સફળતા ગણાવી હતી અને વાઘનું સંરક્ષણ કરવા ભારતની કટિબદ્ધતાની પુનઃપુષ્ટિ કરી હતી. પ્રધાનમંત્રીએ આ પ્રક્રિયામાં સંકળાયેલા વિવિધ હિતધારકોએ જે ઝડપ અને કટિબદ્ધતા સાથે આ સફળતા હાંસલ કરી એની પ્રશંસા કરી હતી. તેમણે આને સંકલ્પથી સિદ્ધિનાં શ્રેષ્ઠ ઉદાહરણોમાંનું એક ગણાવ્યું હતુ. તેમણે જાહેરાત કરી હતી કે, એક વાર ભારત કંઈક કરવાનો નિર્ણય લે પછી ઇચ્છિત પરિણામે મેળવવામાં એને કોઈ અટકાવી ન શકે. પ્રધાનમંત્રીએ જણાવ્યું હતુ કે, લગભગ 3,000 વાઘ સાથે અત્યારે વાઘ માટે ભારત સૌથી મોટુ અને સૌથી વધુ સુરક્ષિત સ્થાન છે. શ્રી નરેન્દ્ર મોદીએ ભારપૂર્વક જણાવ્યું હતુ કે, આગળનો માર્ગ “પસંદગી”ને બદલે “સામૂહિકતા”નો છે. તેમણે જણાવ્યું હતુ કે, પર્યાવરણનાં રક્ષણ માટે વિસ્તૃત અને સંપૂર્ણ દૃષ્ટિ આવશ્યક છે. તેમણે કહ્યું હતુ કે, વિકાસ અને પર્યાવરણ વચ્ચે સ્વસ્થ સંતુલન સ્થાપિત કરવું શક્ય છે. તેમણે ઉમેર્યું હતુ કે, “આપણી નીતિઓમાં, આપણા અર્થતંત્રોમાં, આપણે સંરક્ષણ વિશે ચર્ચાને નવી દિશા આપવાની જરૂર છે.” ભારત આપણા નાગરિકો માટે વધારે મકાનોનું નિર્માણ કરશે અને સાથે-સાથે પ્રાણીઓ માટે ગુણવત્તાયુક્ત આશ્રયસ્થાનો પણ ઊભા કરશે. ભારતમાં જીવંત દરિયાઈ અર્થતંત્ર છે અને સ્વસ્થ દરિયાઈ પારિસ્થિતિ વિજ્ઞાન (marine ecology) છે. પ્રધાનમંત્રીએ ભારપૂર્વક જણાવ્યું હતુ કે, આ સંતુલન મજબૂત અને સમાવેશક ભારતનાં નિર્માણમાં યોગદાન આપશે. તેમણે વિશ્વાસ વ્યક્ત કર્યો હતો કે, ભારત આર્થિક અને પર્યાવરણ એમ બંને દૃષ્ટિએ સમૃદ્ધ થશે. ભારત વધારે માર્ગોનું નિર્માણ કરશે અને ભારત પોતાની નદીઓને સ્વચ્છ કરશે. ભારત પોતાની રેલ કનેક્ટિવિટી સુધારશે અને વધુ વૃક્ષો વાવીને હરિત કવરેજ પણ વધારશે. તેમણે જણાવ્યું હતુ કે, છેલ્લાં પાંચ વર્ષમાં જ્યારે અત્યાધુનિક માળખાગત સુવિધા માટે ઝડપથી કામગીરી આગળ વધી છે, ત્યારે દેશમાં જંગલોનાં વિસ્તારમાં પણ વધારો થયો છે. વળી “સંરક્ષિત વિસ્તારો”માં પણ વધારો થયો છે. વર્ષ 2014માં 692 અભયારણ્ય છે, જે વર્ષ 2019માં વધીને 860થી વધારે થઈ જશે. “સામુદાયિક આરક્ષણ” પણ વર્ષ 2014માં 43થી વધીને હવે 100થી વધારે થયા છે. તેમણે જણાવ્યું હતુ કે, ભારત પોતાનાં અર્થતંત્રને “સ્વચ્છ-ઇંધણ આધારિત” અને “પુનઃપ્રાપ્ય ઊર્જા આધારિત” બનાવવા સતત પ્રયાસરત છે. તેમણે કહ્યું હતુ કે, “વેસ્ટ” અને “બાયોમાસ”ને ભારતની ઊર્જા સુરક્ષાનો મોટો હિસ્સો બનાવવામાં આવી રહ્યો છે. તેમણે એલપીજી કનેક્શન અને એલઇડી બલ્બ માટે અનુક્રમે “ઉજ્જવલા” અને “ઉજાલા” જેવી યોજનાઓમાં થઇ રહેલી પ્રગતિનો ઉલ્લેખ કર્યો હતો. છેલ્લે પ્રધાનમંત્રીએ વાઘનું સંરક્ષણ કરવા વધારે શ્રેષ્ઠ પ્રયાસો કરવા અપીલ કરી હતી. આ પ્રસંગે કેન્દ્રીય પર્યાવરણ, વન અને જળવાયુ પરિવર્તન મંત્રી શ્રી પ્રકાશ જાવડેકર, કેન્દ્રીય પર્યાવરણ, વન અને જળવાયુ પરિવર્તન રાજ્યમંત્રી શ્રી બાબુલ સુપ્રિયો અને પર્યાવરણ, વન અને જળવાયુ પરિવર્તન મંત્રાલયનાં સચિવ શ્રી સી કે મિશ્રા ઉપસ્થિત હતા.
પ્રધાનમંત્રીએ આંધ્રપ્રદેશના એલુરુમાં રાસાયણિક એકમમાં દુર્ઘટનાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્ર પ્રદેશના એલુરુમાં એક કેમિકલ યુનિટમાં થયેલી દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. તેમણે ઘાયલોના જલ્દી સ્વસ્થ થવાની પણ પ્રાર્થના કરી. પ્રધાનમંત્રી કાર્યાલયે ટ્વીટ કર્યું; "આંધ્રપ્રદેશના એલુરુમાં એક કેમિકલ યુનિટમાં થયેલી દુર્ઘટનાને કારણે થયેલી જાનહાનિથી દુઃખી છું. શોકગ્રસ્ત પરિવારો પ્રત્યે સંવેદના. ઘાયલો ઝડપથી સાજા થાય:
કેનેડાનાં વિરોધ પક્ષનાં નેતા શ્રી એન્ડ્ર્યુ શીર પ્રધાનમંત્રીને મળ્યાં

કેનેડાની કન્ઝર્વેટિવ પાર્ટીનાં નેતા અને કેનેડાની સંસદમાં વિરોધ પક્ષનાં નેતા શ્રી એન્ડ્ર્યુ શીરે આજે નવી દિલ્હીમાં પ્રધાનમંત્રી નરેન્દ્ર મોદી સાથે મુલાકાત કરી હતી. આ પ્રસંગે પ્રધાનમંત્રીએ જણાવ્યું હતું કે, વર્ષ 2015માં એમની કેનેડા યાત્રા દરમિયાન બંને દેશો વચ્ચે સંબંધોને વ્યૂહાત્મક ભાગીદારીનું સ્થાન મળ્યું હતું. પ્રધાનમંત્રીએ વિવિધ ક્ષેત્રોમાં દ્વિપક્ષીય સહયોગને મજબૂત બનાવવા પર ભાર મૂક્યો હતો. શ્રી શીરે બંને દેશો વચ્ચેનાં મૈત્રીપૂર્ણ સંબંધને વધારે વિકસાવવા વિશે પોતાનો મત વ્યક્ત કર્યો હતો. પ્રધાનમંત્રીએ 7 થી 13 ઓક્ટોબર સુધી શ્રી શીરને ભારતનાં સુખદ પ્રવાસની શુભેચ્છા આપી હતી.
પ્રધાનમંત્રીએ ખ્વાજા મોઈનુદ્દીન ચિશ્તીની દરગાહ પર અર્પણ કરવા ચાદર મોકલી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં લઘુમતિ બાબતો (સ્વતંત્ર પ્રભાર) અને સંસદીય બાબતોના રાજ્ય મંત્રી શ્રી મુખ્તાર અબ્બાસ નકવી અને પ્રધાનમંત્રી કાર્યાલયમાં રાજ્ય મંત્રી ડૉ. જિતેન્દ્ર સિંહને અજમેર શરીફમાં ખ્વાજા મોઈનુદ્દીન ચિશ્તીની દરગાહ પર ચાદર અર્પણ કરવા માટે આપી હતી. આ પ્રસંગે પોતાના સંદેશમાં પ્રધાનમંત્રીએ કહ્યું કેઃ “ખ્વાજા મોઈનુદ્દીન ચિશ્તીના વાર્ષિક ઉર્સના અવસરે વિશ્વ ભરમાં તેમના અનુયાયીઓને શુભકામનાઓ અને અભિનંદન. ખ્વાજા મોઈનુદ્દીન ચિશ્તી, ભારતની મહાન આધ્યાત્મિક પરંપરાના પ્રતિક છે. ગરીબ નવાઝે માનવતાની સેવાનો જે પરિચય આપ્યો છે, તે ચોક્કસ જ આવનારી પેઢીઓને પ્રેરણા આપતો રહેશે. આવનારા ઉર્સના સફળ આયોજન માટે મારી શુભકામનાઓ.”
મંત્રીમંડળે ભારત-બાંગ્લાદેશ સરહદ પર સરહદી હાટ સ્થાપિત કરવા ભારત અને બાંગ્લાદેશ વચ્ચે સંશોધિત એમઓયુ અને કામગીરીની પદ્ધતિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં ભારત અને બાંગ્લાદેશ વચ્ચે ભારત-બાંગ્લાદેશની સરહદ પર સરહદ હાટ સ્થાપિત કરવા માટે થયેલા સંશોધિત સમજૂતીકરાર (એમઓયુ) અને કામગીરીની પદ્ધતિ (એમઓડી)ને મંજૂરી આપવામાં આવી હતી. સરહદ હાટનો ઉદ્દેશ બંને દેશોની સરહદો પર સ્થાનિક બજારો મારફતે સ્થાનિક ઉત્પાદનના માર્કેટિંગની પરંપરાગત વ્યવસ્થાને પ્રોત્સાહન આપીને ગ્રામીણ વિસ્તારોમાં રહેતા લોકોની સુખાકારીને પ્રોત્સાહન આપવાનો છે. આ પગલા સમાજના વંચિત વર્ગોની આર્થિક સુખાકારી સુધારવા માટે મદદરૂપ છે. અત્યારે ચાર સરહદ હાટ કાર્યરત છે, જેમાં બે-બે મેઘાલય અને ત્રિપુરામાં છે, જેની સ્થાપના ભારત અને બાંગ્લાદેશ વચ્ચે 23 ઓક્ટોબર, 2010ના રોજ સરહદી હાટના એમઓયુ અને કામગીરીની પદ્ધતિ હેઠળ સ્થાપના થઈ હતી અને કાર્યરત થયા હતા. તેના પરિણામે સરહદ હાટના કામગીરીની પદ્ધતિના પરિશિષ્ટ પર 15 મે, 2012ના રોજ હસ્તાક્ષર પણ થયા હતા. સરહદી હાટના સંશોધિત એમઓયુ અને કામગીરીની પદ્ધતિ વધારાના સરહદી હાટની સ્થાપના અને કામગીરી માટે કાયદેસર માળખું પૂરું પાડશે.
પ્રધાનમંત્રી શ્રીએ પ્રખ્યાત પુરાતત્વવિદ્ શ્રી બ્રજ બસી લાલના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રખ્યાત પુરાતત્વવિદ્ શ્રી બ્રજ બસી લાલના નિધન બાદ શોક વ્યક્ત કર્યો છે. પ્રધાનમંત્રી શ્રીએ ટ્વીટ કર્યું; “શ્રી
પ્રધાનમંત્રી દેશભરના લોકોને નવ વર્ષના વિવિધ તહેવારોની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ દેશભરના લોકોને નવવર્ષ પર ઉજવાતા વિભિન્ન તહેવારોની શુભેચ્છા પાઠવી છે. પ્રધાનમંત્રી કહ્યું કે, “નવું વર્ષ ઉજવી રહેલા દેશભરના લોકોને શુભકામનાઓ. હું કામના કરું છું કે આ નવું વર્ષ આનંદ અને સમૃદ્ધિ લાવે. મારા સૌ સિંધી બંધુઓને ચેટીચાંદના પાવન અવસર પર શુભકાનાઓ. આપણે ભગવાન ઝુલેલાલ નમન કરીએ અને તેમના આશીર્વાદની કામના કરીએ.“ મહારાષ્ટ્રના બધા મિત્રોને ગુડી પડવાની શુભકામનાઓ. ખુશી અને સફળતા ભરેલા અભૂતપૂર્વ વર્ષની પ્રાર્થના કરું છું. ઉગાડીના વિશેષ અવસર પર સૌને શુભકામનાઓ. મને આશા છે કે નવું વર્ષ આપણા સમાજમાં શાંતિ અને સમૃદ્ધિ લાવશે. નાગરિકોને નવરેહની શુભકામનાઓ. હું પ્રાર્થના કરું છું કે આવનારું વર્ષ આપણા જીવનમાં ખુશી અને સદભાવના વધારે. મણિપુરના શાનદાર લોકોને સાજિબૂ ચિરૌબાની શુભકામના. હું કામના કરું છું કે નવું વર્ષ આપની બધી ઈચ્છાઓ પૂર્ણ કરે.”
સીસ્કોના ચેરમેન શ્રી જ્હોન ચેમ્બર્સે પ્રધાનમંત્રીની મુલાકાત લીધી

સીસ્કોના ચેરમેન શ્રી જ્હોન ચેમ્બર્સે આજે (18-3-2016) પ્રધાનમંત્રી શ્રી નરેન્દ્ર મોદીની મુલાકાત લીધી. બેઠક દરમિયાન તેમણે પ્રધાનમંત્રીને સીસ્કોના કન્ટ્રી ડિજીટાઈઝેશન એક્સેલરેશન પ્રોગ્રામના ઘટકોની માહિતી આપી અને કેવી રીતે પ્રધાનમંત્રીના વિઝન અને ડિજીટલ ઈન્ડિયા, સ્કીલ ઈન્ડિયા, મેઈક ઈન ઈન્ડિયા, સ્ટાર્ટ-અપ ઈન્ડિયા, સ્માર્ટ સીટી અને સાયબર સિક્યુરીટીની પહેલો સાથે તે સંકળાયેલું છે તે સમજાવ્યુ. પ્રધાનમંત્રીએ સીસ્કોની પહેલોની પ્રશંસા કરી અને તેમજ દૂરસ્થ શિક્ષણમાં તેને કારણે થતા ફાયદાઓ પર ભાર મૂક્યો હતો. તેમણે એ પણ કહ્યું કે ડિજીટલ ટેકનોલોજીના ઉપયોગથી સબસીડીમાં રહેલી ઉણપો દુર કરવામાં મદદરૂપ થશે. સાયબર સુરક્ષાના ક્ષેત્રમાં સહયોગની શક્યતાઓ વિશે પણ તેમણે ચર્ચા કરી હતી.
પ્રધાનમંત્રીએ પ્રખ્યાત સંગીતકાર શ્રી રવિન્દ્ર જૈનના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રખ્યાત સંગીતકાર શ્રી રવિન્દ્ર જૈનના નિધન પર શોક વ્યક્ત કર્યો છે. પ્રધાનમંત્રીએ કહ્યું કે, “શ્રી રવિન્દ્ર જૈન પોતાની બહુમુખી સંગીત પ્રતિભા અને લડાયક ભાવના માટે યાદ કરાશે. તેમના નિધનથી દુઃખી છું. તેમના પરિવાર અને પ્રશંસકોની સાથે મારી ઉંડી સંવેદનાઓ છે.”